Jakob Bogdani

Jakob Bogdani (twieled fis-6 ta' Mejju 1658 - miet fil-11 ta' Novembru 1724), li kultant jiġi spellut bħala Jacob Bogdány, kien artist Ungeriż u Brittaniku magħruf sew għall-pitturi tiegħu tan-natura mejta u tal-għasafar eżotiċi.

 Bijografija 
Bogdani twieled fil-belt ta' Eperjes, illum Prešov, is-Slovakkja, dak iż-żmien fil-Kontea ta' Sáros fit-Tramuntana tar-Renju tal-Ungerija bħala iben il-pittur Lucas Bogdani. Fl-1684 huwa mar Amsterdam fejn għex u ħadem qabel ma mar Londra fl-1688.

F'Amsterdam huwa sar midħla tat-tipografu Ungeriż Miklós Tótfalusi Kis, li kien qed jistudja wkoll fin-Netherlands. F'Londra huwa kiseb suċċess bħala pittur speċjalist tan-natura mejta u tal-għasafar fil-qorti tar-Reġina Anna, u bosta mill-pitturi tiegħu saru parti mill-Kollezzjoni Rjali. Wieħed mill-patruni ewlenin tiegħu kien l-Ammirall George Churchill, ħu d-Duka ta' Marlborough Winston Churchill, li kellu guva famuża fil-Park ta' Windsor li jaf ipprovdiet uħud mis-suġġetti tal-pitturi ta' Bogdani.

Bogdani żżewweġ lil Elizabeth Hemmings u flimkien kellhom żewġ ulied, William, li sar uffiċal Brittaniku prominent taċ-ċivil, u Elizabeth, li żżewġet lill-pittur Tobias Stranover. Huwa influwenza lill-pittur tal-għasafar Marmaduke Cradock qabel ma miet f'Finchley, fit-Tramuntana ta' Londra.

 Pitturi 
ħolqa=https://en.wikipedia.org/wiki/File:Jakob_Bogd%C3%A1ny_Landscape_with_Exotic_Birds_and_two_Dogs.jpg|lemin|daqsminuri|300x300px|Pajsaġġ bl-Għasafar Eżotiċi u Żewġ Klieb.
Fost il-pitturi tal-għasafar tiegħu kien hemm firxa ta' speċijiet eżotiċi bħall-cockatoos, makaw u l-majni, li x'aktarx li ġew importati lejn il-menageries Ewropej ta' dak iż-żmien. Huwa ħallathom ma' għasafar Ewropej familjari, fosthom il-Fjorentini u l-Primaveri, il-bulebbieta ħodor Ewropej u slaten iċ-ċawl Ewrasjatiċi. Spiss kien jenfasizza pittura b'għasfur bir-rix aħmar, bħall-velleran aħmar, l-avadavat aħmar jew il-kardinal tat-Tramuntana.Elphick, Jonathan (2004). Birds:The Art of Ornithology. Londra: Natural History Museum. p. 24. ISBN 1-902686-66-7. Normalment bosta għasafar kienu jiġu ffollati fil-pajsaġġi tal-pitturi tiegħu; l-unika eċċezzjoni kienet il-pittura rinomata msejħa Żewġ Falkuni Iżlandiżi, tal-ħabta ta' tmiem is-seklu 17 jew il-bidu tas-seklu 18. Attwalment din il-pittura tinsab fil-Mużew u l-Gallerija tal-Arti tal-Kastell ta' Nottingham, u turi żewġ falkuni bojod silġ.

Waħda mill-pitturi tiegħu ntużat bħala l-qoxra tal-album tal-1974 ta' Procol Harum imsejjaħ Exotic Birds and Fruit (Għasafar u Frott Eżotiċi).

Bosta mill-pitturi tiegħu jinsabu għall-wiri fil-Gallerija Nazzjonali Ungeriża u fil-Mużew tal-Belle Arti ta'Budapest.

 Referenzi 

Kategorija:Artisti
Kategorija:Slovakkja
Kategorija:Twieldu fl-1658
Kategorija:Mietu fl-1724